
Nisu svi prijevodi Kur'ana isti. Ne postižu svi prijevodi Kur'ana predviđeni cilj. Ne pogađaju 
ritam teksta na arapskom, dubinu značenja, sintaksu rečenica 1 upotrebu riječi. Dok su neki prevodioci 
istinski odani arapskim riječima Kur'ana, neki su slobodni u izvođenju značenja ajeta. Neki prijevodi su 
po svojoj prirodi akademski, dok su drugi u odnosu na cilj, informativni. Neki prevodioci ne vole 
striktnu privrženost pojedinoj ili svakoj arapskoj riječi, iz straha da ne zasjene prirođeno značenje, dok 
su drugi fanatično lojalni Objavi, a opet uspijevaju u prenošenju značenja. Neki prevodioci uživaju u 
maloj slobodi izbora riječi, dok se drugi čuvaju od onoga što bi bilo interpolacija misli. 


U svojoj knjizi Ramić se bavi tefsirom pojedinih ajeta. Ponegdje on pokušava biti i prevodilac. Pri 
tome on a priori daje prednost prijevodima koje su načinili hođe, očito nesvjesan da će spo znajni 
kapacitet teologa samo djelimično moći udovoljiti zahtjevima prevođenja Kur'ana. Moris Bikaj veli 
"Čak ni široka lingvistička naobrazba, ni solidno poznavanje šerijatskih izvora, nije dovoljan garant da 
će se određeni izraz ili misaona cjelina adekvatno prevesti na neki jezik. Ako ajet, npr. zadire u egzaktne 
znanosti, onda se te znanosti moraju dobro poznavati ili se konsultirati stručnjaci 1 literatura iz tih 
oblasti. Upravo takvih ajeta koji dotiču razna naučna područja, ima u Kur'anu veliki broj, što prevodioce 
i komentatore Kur'an obavezuje da toj materiji multidisciplinarno pristupaju. 

Otud je shvatljivo što su u toku stoljeća komentatori Kur'ana (uključujući one iz velikog perioda 
islamske civilizacije) neminovno počinili greške u interpretaciji nekih kur'anskih ajeta, čiji precizni 
smisao nisu mogli dokućiti. Tek mnogo kasnije, u jednom periodu bliskom našoj epohi, moglo ih se 
korektno prevesti i komentirati. To podrazumijeva da za razumijevanje ovih ajeta nisu dovoljana 
produbljena lingvistička znanja. Potrebno je, osim toga, imati veoma različita naučna znanja." 


Ramić pristupa Kur'anu kao značajnom književnom djelu, pa tako u njemu traži razne forme 
stilskog izraza, obrazlaže ga, tumači i donosi svoje zaključke. To me podsjetilo na nekada spominjanog 
Sulejmana Grozdanića koji je imao slične ekshibicije. 

U svom prijevodu Kur'ana na 646. stranici, prof. Esad Duraković kaže: ".. Pošast ideologije 
orijentalizma istrajavala je na obrazlaganju književnih vrijednosti Kur'ana zato da bi se s te pozicije 
moglo tvrditi kako je on Muhammedovo djelo. ... Dominantno teološko obrazovanje i orijentacija 
prevodilaca dovela je do relativne zasićenosti jedne vrste prevođenja Kur'ana na bosanski jezik. ... 2) 


' 


Ustrajavanje na "prijevodu značenja" suočava autore prijevoda sa iskušenjima da izvornik prevode 
interpretativno, tefsirski, a to su već ozbiljna ogrješenja o neke druge važne slojeve teksta." 

Držim da je Duraković ovdje apsolutno u pravu, a to vidljivo je u Ramićevoj knjizi da on kao 
mufesir ima gotovo maniju da prijevod Kur'ana bude isključivo tefsirski, a to onda, priznačete više nije 
prijevod Kur'ana." 

Stavke iz Ramićevog predgovora knjizi da je... "Kuran objavljen radi sadržaja, a ne radi forme i 
estetskog doživljaja" pokazuju koliko mu je stalo do kur'anskog teksta. Ako je tako - a nije - šta reći na 
to da Kur'an upravo insistira i ustrajava na ljepoti forme u kojoj je objavljen! Tek uzimajući u obzir 
neponovljivu formu Objave, može se naslutiti ljepota izvornika. 

Zar izvorni tekst nije taj koji dovodi do ushićenja slušaoce, zar on ne demonstrira ljepotu forme 
općenito? 
Ramić kur'anskom tekstu pristupa sasvim slobodno. Važna je poruka, sve ostalo "O KLIN." 

Stavljajući se u ulogu prevodioca, Ramić slobodno pristupa kur'anskom tekstu, a slobodan 
prijevod greškom podrazumijeva da su pojedine riječi relativno nevažne i da se mogu maknuti ustranu 
čim je prevodilac dokučio značenje. Prevodilac je u tom slučaju efektivno slobodan od moralnih 
imperativa jer je ciljani tekst procijenjen njegovim ličnim kriterijima, kao što su stil ili elokvencija. 


Na ovoj stranici ćemo sve što je Ramić zapakovao, unzipovati, STAVITI POD LUPU, sasjeći 
laserom, provariti 1 staviti na pravo mjesto! 

U svojim dosadašnji raspravama komunicirao sam sa ljudima koji bi trebali biti poznavaoci tefsira 
(komantara, tumačenja Kur'ana), a rijetko ili gotovo nikako sa prevodiocima Kur'ana. Ispostavilo se da 
ovi prvi koji se bave proučavanjem komentara imaju intenciju da drže lekcije prevodiocima, da im kažu 
ovako jest, ovako nije, a sve to na bazi svijih tefsirskih saznanja. Ta svoja saznanja ponekad temelje na 
izdanjima arapskih autora kojima nedostaje znanja ili kompetentnosti, a nekad i obične razboritosti. 
Ponekad su ustrajni na svojim argumentima koje potežu iz srednjovjekovne literature, a koji sada nemaju 
nikakvu vrijednost niti utemeljenost, jer su preživjeli. Poseban problem im predstavlja tefsirenje tzv. 
naučnih ajeta kojima Objava obiluje. 


Ovo je jako važno, jer se događa da su odlomci iz Kur'ana, pogotovo oni koji su povezani sa 
podacima nauke, loše prvedeni i komentarisani, tako da bi naučnik bio u pravu kada bi — očito s 
razlogom — izrazio kritike koje Kur'an ustvari ne zaslužuje. Ove netačnosti prijevoda ili pogrešni 
komentari (oboje je često povezano), koji ne bi začudili prije jedno ili dva stoljeća, šokiraju u naše doba 


čovjeka od nauke, koga jedna loše prevedena rečenica, a koja zbog toga sadrži naučno nedopustivu 
tvrdnju, navodi da je se ne uzme ozbiljno u razmatranje. 


One se objašnjavaju činjenicom da moderni profesori tefsira, 
često bez veće kritičnosti, preuzimaju tefsire starih komentatora. Ovi su u svoje doba, dajući nekoj 
arapskoj riječi koja ima više mogućih smislova, netačnu definiciju, imali izgovor da nisu mogli shvatiti 
pravi smisao riječi ili rečenice, koji se ukazuje tek u naše doba, zahvaljujući našim naučnim spoznajama. 
Drugim riječima, postavlja se problem neophodne revizije prijevoda i komentara, koje nije bilo moguće 
primjereno obaviti u jednoj određenoj epohi, dok u naše doba posjedujemo elemente koji im mogu dati 
istinski smisao. Kur'anska materija je vrlo složena 1 zahtijeva od prevodioca i komentatora široka zn. 
ne samo iz lingvistike nego i drugih znanstvenih disciplina. 

Komentarissanje - tefsirenje Kur'ana vrlo je odgovoran i zahtjevan posao i taj zadatak postavlj 
sebi vrlo umni i nadareni pojedinci, s ciljem da ljudima što vjernije približe kur'anski smisao i značenje. 
Da bi postigli taj cilj oni konsultiraju mnoge izvore, kako klasične tako i savremene tefsirske znanosti, 
da bi jezička i misaona interpretacija kur'anskog teksta zadobila što vjerniju formu i sadržinu. Pa ipak, 
njihovi komentari pojedinih ajeta, a još više riječi, imaju ponekad različite interpretacije, sa različitim 
smislom 1 značenjem. 


Ono što posebno dolazi do izražaja kod nekih naših mufesira je to što nisu u stanju da pojme 
razliku između tri stvari: Originalnog Kur'ana, prijevoda Kur'ana, prijevoda značenja Kur'ana, 
njegovog tefsira ili komentara, a često prednost daju hadisu nad ajetom. 

Zbog toga će se zasigurno desiti, a to znam iz vlastitog iskustva, da će studenti koji polože tefsir kod 
ovih profesora stići na teren sa osakaćenom percepcijom Kur'ana, ni sam ne znajući kako treba a kako 
ne, i šta je korektno a šta ne. 


Cesto se u pisanim radovima pojedinaca može zapaziti referenca "prijevod značenja Kur'ana." 
Prijevod Kur'ana je prijevod kur'anskog teksta onakvog kakav jest, par excellence. Ni manje, ni više od 
toga. S druge strane "Prijevod značenja Kur'ana" očito nije prijevod Kur'ana. To može biti samo 
prijevod tefsira odnosno komentara u kojem se pokušava doći do značenja ili smisla kur'anskog teksta. 

Nevjerovatna je stvar da mnogi ne razlikuju elementarne stvari poput razlike između prijevoda 
svetog teksta i njegovog komentara. Takve primjere možemo obilato naći u našoj islamskoj literaturi. 

Govoreći o Durakovićevom prijevodu Kur'ana, prof. dr. Jusuf Ramić u Glasniku br. 3-4 2005. 
godine navodi primjer ajeta 95 sure En-Nisa: "Nisu jednaki vjernici koji sjede - osim onih u kojih neka 
nevolja je ...$, pa kaže: "Al-gaidun nema značenje onih koji sjede, onih koji su zasjeli, već onih koji neće 
da idu u rat, koji namjerno izostaju od borbe. " 

To ne bi išlo! Al-gaidun upravo znači "sjedioci, oni koji sjede." Da biste ovo potvrdili ne morate 
mnogo tragati, uzmite bilo koji rječnik arapskog jezika ili rječnik Kur'ana, naći ćete upravo ovo 
značenje. Međutim, kada se radi o tumačenju te riječi, ono se doista odnosi na one koji, za razliku od 
mudžahida, nisu krenuli u rat. 

Niko nema pravo ovako nešto raditi sa Kur'anom - komentar poturiti umjesto prijevoda. Kur'an 
se mora prevesti onakav kakav jest, a tek onda se može tumačiti. Ako bismo prevodili ovako kako 


1. 


sugeriše dr. Ramić, većina čitalaca nevještih u arapskom jeziku nikada ne bi saznala šta doista tačno piše 
u Kur'anu. 


Jako čest slučaj kod naših, a i kod stranih komentatora, je da se umjesto prijevoda teksta Kur'ana 
ubacuje njegov komentar. Zgodan primjer je riječ ruh = duh. U nekim tefsirima stoji da ona označava 
Džibrila. U nekima ne. To je općepoznato, međutim to ne daje nikome za pravo da u Allahov govor 
umjesto riječi "duh" interpolira riječ "Džibril." Allah zna šta je objavio! Da je On, slavljeno neka je ime 
Njegovo, htio da u ajetima figuriše riječ "Džibril" On bi to tako i objavio, ALI NIJE! Ajet 97:04 bi, 
naprimjer, u tom slučaju glasio: "Tenezzelul melaiketu we Džibrilu...'""!? Dakle u Kur'anu stoji riječ 
"duh." Džibrila se ne može na silu "ugurati" u ajet, ali se "ruh" može odnositi na / ili tumačiti pzibriĆm) 

U knjizi "Obzorja arapsko-islamske književnosti", Jusuf Ramić vezano za Svetog Duha, kaže 
slijedeće: "Sintagmu Ruhu-l-Kudus pogrešno je prevoditi sa Sveti Duh, jer je izraz 'sveti' stran islamu i 
nije uobičajen u Kur'anu časnom. Sa ovim izrazom Kur'an ne operira. To je kršćanski izraz. Otud je u 
nekim našim prijevodima Kur'ana pogrešno preveđen ajet u kome stoji: "Ve nahnu nusebbihu bi 
hamdike ve nukaddisu leke " (El-Bekare, 30) kao npr. kod Huseina Đoze ili npr. Mustafe Mlive, jer 
kudsun ovdje ima značenje riječi tuhrun (čistoća)." 

Kur'an, nasuprot Ramićevom iskazu, itekako operira sa izrazom "Duh Sveti" u ajetima 2:87, 
2:253,5:110, 16:102,97:4, tako da on nije ni stran niti neuobičajen u Kur'anu. Ako ga već imamo u 
Kur'anu, ne možemo pobjeći od njega, makar to željeli. To očito nije samo kršćanski izraz, a poroblem 
pojedinaca je što to ne mogu valjano shvatiti 1 protumačiti. "Kudsun" nema značenje "tuhrun", jer daje 
tako, Allah bi naravno tako i objavio. Ako se želi eliminisati Duh zato što je, kako kaže Ramić, 
"kršćanski", onda bi se morao eliminisati 1 Isus - što naravno nije moguće, jer i on figuriše u Kur'anu. 


U primjeru ajeta o mjesečnom pranju 2:222, za sklop "fa'tezilu" neki se pozivaju na hadis pa tvrde 
da "fa'tezilu"' ne znači "udaljite se" nego "općite." Poznato je da taj izraz ne upućuje na "općenje sa 
ženama" nego je to naredba: "udaljite se, odmaknite se, budite podalje." Oni koji tvrde suprotno stavljaju 
hadis iznad Kur'ana. "Općenje sa ženama" može biti samo tefsir sklopa "fa'tezilu. " 

Slično je i sa ajetom koji govori o abdestu. 

Ono što se mora znati jeste da Allah bdije nad svojom Knjigom, nema tog ko će promijeniti riječi 
Njegove. 

Dakle, treba znati razlikovati izvorni kur'anski tekst, prijevod Kur'ana, prijevod značenja Kur'ana 
(tefsira) i hadis. Otuda i poziv tefsirđijama: 


Prema Klaiću rabulistika se definira kao vješto izvrtanje smisla riječima ... a upravo je na tome 
utemeljena Ramićeva knjiga. Čini se da je u knjizi izgubljena veza između ratia i oratia i cijela stvar 
pretvorena u rabulističke spirine. 


Na presavijenom dijelu prednje korice Ramićeve knjige neko ko nije upućen i ne zna šta govori, 


napisa: 


Kada je riječ o improvizacijama, dodavanjima, oduzimanjima - barem što se tiče mog prijevoda, 
to je čista izmišljotina. Osnovna karakteristika mog prevoda Kur'ana je što ne sadrži improvizacije, 
dodavanja (interpolacije) i oduzimanja, kojima obiluju prijevodi koji su se pojavili prije mog prvog PE 
e 


izdanja 1994. U to vrijeme nisu postojali Karićev i Durakovićev prijevod. 

A što se tiče doslovnog prevođenja, bez doslovnog prevođenja, pomognutog idiomatskim, ni 
ispravnog prijevoda Kur'ana. Doslovno prevedena riječ izravno prenosi (saopštava) Allahovu poruku! 
Da biste se u to osvjedočili čitajte dalje i pročitajte moju knjigu '"'101 neispravnost u prijevodima 
Kur'ana." Ovu knjigu možete slobodno downloadirati sa moje web stranice http://www.mlivo.com. Tu 
ćete vidjeti od kolike je važnosti prevesti svaku riječ Kur'ana 1 nijednu ne preskočiti. Dakle, gore 
iznesena tvrdnja je potpuno neutemeljena, a ko doista ne razumije kur'anski tekst osvjedočićete se i 
sami. 


Jalova je nada da će Ramić, Fatić, Terzić i slični ikada dokazati da je Mlivin prijevod prijevod 
bilo čijeg prijevoda! Na 23. stranici knjige Terzić Izet i Ramić Jusuf kao da euforično u ekstazi uzvikuju: 
HURA, HEUREKA, OTKRILI SMO! Iz teksta se vidi da je Terzić Izet u Tunisu ni manje ni više nego 
branio doktorsku disertaciju podvalivši tamošnjim profesorima tezu da sam ja svoj prijevod načinio sa 
Piktholovog. Ovo je prosto nevjerovatno, ali znajući NAS nije i neočekivano. 


Terzić i Ramić na 23. stranici, je SIRA Božijeg Poslanika. Kako u 
I izdanju mog prijevoda 1994. tako i u II, 1995. pa i u III, 2004. uz prijevod Kur'ana priložio sam SIR-u 
(životopis Božijeg Poslanika). Želio sam da knjiga mog prijevoda sadrži sve što je nekome potrebno da 
zaokruži informaciju o islamu i Kur'anu, a što je manjkalo u ranijim prijevodima, a evo vidimo da 
manjka 1 u prijevodima koji su se pojavili poslije mog. SIR-a o kojoj je riječ nije Pickthallova nego Ibn 
Hišamova, vrlo kratka, informativna i pouzdana. Ako želite SIR-u za ovakve namjene onda je to ta. Što 
se tiče SIR-e, ona se mora odnekud preuzeti, jer ja nisam živio u vrijeme Poslanika pa je nisam ni mogao 
napisati, kako bi to očekivali Ramić 1 Terzić. 


DRUGO ZA ŠTO ME TERETE je moja napomena u fusnoti o neprevođenju riječi ALLAH. To je 
klasična napomena koju ćete naći u većini ozbiljnih prijevoda, osim kod naših gdje je ta riječ često 
prevođena kao BOG, iako postoji baška izraz na arapskom za BOG, a to je ILAH. Iz tih razloga je vrlo 
važno kazati da se Allah ne može prevesti, jer je vlastito Božije ime, i da sam bio dosljedan u tome 
zadržavajući originalni kur'anski oblik. 


je priča o komentaru četvrtog ajeta sure El-Felek. Ovo je 
izgleda maksimum kojeg su dosegli Terzić i Ramić zajedno. Da vidimo o čemu se radi. Fusnote uz moj 
prijevod predstavljaju blic komentare koji na kratak način pojašnjavaju prijevod. Ukoliko pojašnjenje 
zahtijeva više prostora onda je to smješteno u poglavlju Komentar. 


Koristio sam obilje dostupne literature, a literaturu koristi svako, zar ne? Hiljade stranica 
materijala je prošlo kroz moje ruke prilikom sastavljanja komentara i fusnota. 

Doduše kada je u pitanju 
komentarisanje tzv. naučnih ajeta ima i mojih ličnih komentara kao što je npr. onaj iz sure 86:1,2,30 
pulsarima. Tumačenja ajeta o PULSARIMA za sada je općeprihvaćeno kod intelektualaca muslimana u 
svijetu! 


ČETVRTO TEREĆENJE je prevođenje riječi SADAKA. Ovo što Ramić i Terzić napisaše izgleda 
da je krajnji domet njihovog znanja. U svom čudnom zanosu idući direktno za tim da čitaocima podvali 
prijevod koji nije moj, Ramić napisa: "Prepisujući Pikthola, Mlivo je poreuzimao i njegove greške." 

TU SMO SE NAŠLI! Ni Ramić ni Terzić uopće NE ZNAJU da tu nema nikakve greške. Ja sam 
preveo ono štoje ALLAH objavio, a ovoj dvojici se to ne sviđa. Oni bi po svaku cijenu drugačije i po 
svom. Oni naime žele ovdje iskriviti i demantovati Allahov govor kad tvrde da riječ sadaka treba 
prevesti kao ZEKAT'! 


= Njihova naklapanja o prevođenju riječi sadaka kao ZEKAT može biti samo 


predmet TEFSIRA, ali ne i prevoda Kur'ana. 

Zar nije sazrelo vrijeme da Fatić, Ramić, Terzić i slični shvate razliku između prijevoda 
Kur'ana i njegovog Tefsira? Nažalost, ono njihovo nekadašnje medresansko obrazovanje ne daje 
nam povoda za nadu. 


Evo da biste i sami vidjeli kakav je moj originalni prijevod ajeta 9:60, slikagornja desno, kakva je fusnota 9:60b - 
donja slika desno, i klasifikacija zekata u Komentaru 9:60 - slikalijevo. Valjda onaj ko zna arapski vidi da sam preveo onako 

IJUJLE tinrva A = room moram Tj 
Zaboravili su Allaha, zato je zaboravio 
njih. Uistinu, licemjeri - Oni su grješnici. 

9:60) Klasifikacija zekata. Vidi Komentar! 

9:60a Ovdje u značenju zekata. 

9:60b Posebna količina sadake je bila dodijeljena narodu Mekke, ranijim neprijateljijma Isla 
nakon pada Mekke masovno primili Islam, a čija "srca treba pridobiti." 

9:60c Za mudžahide koji se bore na putu Allahovom. 9:60d Putnika. 

9:61 On sve dobro čuje šta mu se objavi. Čini se da se ovdje munafici obaraju na spremnost I 
sluša onošto oni - zajedno sa mnogim nevjernicima - smatraju čisto halucinacijskim zvucima ke 
"interpratira" kao objavu. 

9:67 Ne daju sredstva na putu Allahovom, ne daju sadaku, itd. 

Ramić napisa na 25. stranici svoje knjige: 


a potom citira jednog hođu (teologa) iz Bagdada koji ne 
dopušta nikakvu konekciju između Kur'ana, znanja i nauke. Kao prvo, ni na kraj pameti mi nije bilo da 
kur'anske činjenice učinim ovisnim o nauci, nego naprotiv, pokušavam pomoću nauke protumačiti 
a to nije isto. Ramić potom čitaocu podvaljuje Korkutov prijevod ajeta 27:88 koji nije 

kao moj "7 vidiš planine i misliš da su nepomične, a one promiču kao što promiću oblaci .." tvrdeći 
ovaj ajet odnosi na prizore Sudnjeg dana. Međutim, ovo nema veze sa Sudnjim danom, ovaj ajet je vezan 
za Sudnji dan koliko i ajeti 60, 61, 62, 63, 64, 86. 

Prilikom iznošenja ove tvrdnje nije korišten mozak. Jer da jest, Ramić bi morao znati da na 
sudnjem danu neće biti brda, planina, oblaka, itd. Zemlja će biti ravna ledina. (Kur'an, 27:88). 
Sem toga, kur'anski tekst je ovdje JASAN i neukom čovjeku kad kaže "Ti vidiš planine i misliš", 
znači brate TI IH VIDIŠ I MISLIŠ ... 

Što se tiče mog Komentara Kur'ana želio sam da čitalac stvarno nešto nauči, da mu ponudim 
znanje koje od Ramića, Fatića, Terzića i sličnih, nikad neće steći. Zbog toga naglašavam da moj 
Komentar: 


JE Daje tumačenja za mnoge do sada nejasne ajete, razrješava neke prividne kontradikcije i sve 
dovodi u sklad, proširuje vaše znanje za dodatnih oko 30%, 

z' Daje objašnjenje mnoštvu ajeta kojima se podsmijavaju ateisti i kršćanske apologete, poput 
ajeta o zalasku Sunca u mutan izvor ili govoru mrava, 

KO "Naučni ajeti" posebno su pojašnjeni na zadovoljstvo čitalaca prijevoda Kur'ana i Komentara 
(i njegovog autora) koji imaju akademsko obrazovanje, pa ih mogu bez teškoća razumjeti, a 
utemeljen je na naučnim saznanjima iz svih oblasti, a posebno astronomiji, 

4% Za Komentar su također korištene izabrane stavke tefsira Ibn Kesir, nešto Taberija i 
Kurtubija, Tefsir E-Usmani, odabrane stavke komentara Muhammeda Asada, Abdullaha Yusufa 
Alija, Buharijina zbirka hadisa, itd. 

BE Nepotrebni, bezvrijedni i neutemeljeni komentari nisu uzimani u obzir. 


Povezivanje Kur'ana i nauke počelo je objavom knjige Morisa Bikaja "Biblija, Kur'an _\i nauka." 
Obzirom da Kur'an sadrži obilje naučnih iskaza, konačno je došlo vrijeme da takvi ajeti koji govore o 
prirodnim - kosmičkim fenomenima budu objašnjeni na adekvatan način. Na ovo upućuje i sam Kur'an 
svojim naredbama IKRE, ili PA ZAR NEĆE POGLEDATI NEBO IZNAD SEBE... ..., ZAR NEĆETE 
POGLEDATI ZEMLJU KAKO JE PROSTRTA, ZAR NEĆETE POGLEDATI DEVU KAKO JE 
STVORENA, RAZMIŠLJAJTE O STVARANJU NEBESA I ZEMLJE, itd., itd. 

Oni se opiru ovim naredbama. Međutim, tumačenje Kur'ana naukom je nešto što je fakat, nešto 
što je daleko otišlo i što je nezaustavljiv proces. Sa hodom vremena samo će se više pojačavati. Svako 
tumačenje će doći u svoje programirano vrijeme. Pružati otpor ovakvom tumačenju je besmisleno, jerje 


unaprijed osuđeno na propast, a ovo je dobar put da istina ispliva, što će to privući i obratiti mnoge 
islamu, - a to je ako ne znate, velika radost za svakog muslimanskog intelektualca. 

Otpor koji neki pružaju je tipičan džahilski, govori o njima samima: to su uglavnom neuki ljudi, 
koji malo koriste mozak, to nisu ULIL ELBAB. Njihova retrogradnost je opasna. Oni žele kazati da je 
Kur'an jedna stara okamenjena i fosilizirana pećinska knjiga objavljena jednom nepismenom Arapinu, 
kojoj nije mjesto na svjetlu dana. Ne smije se dirati niti tumačiti. 

Međutim Allah želi da ona sija svojim svijetlom i to svjetlo se stalno pojačava. Ima jedan ajet o 
magarcu koji nosi tomove knjiga. Uzalud knjige, magarac ostaje magarac. Ili, kad školujete magarca, na 
kraju školovanja dobijete školovanog magarca. Kako inače shvatiti ovakav stav prema nauci i gdje je 


onda ono: "Iražite nauku pa makar i u Kini." A 


Na 26. stranici Ramić napisa: 


Volio bih vidjeti kako bi "znalac" Ramić protumačio "oplođavajuči vjetar." Ovo pokazuje da 
Ramić nije razumio ni Kur'an ni moj komentar: on ovdje navlači čitaoca na tanak led u smislu da ne 
postoji riječ "oplođavajuči" u Kur'anu, a originalni tekst moje fusnote glasi: "Postoje dvije mogućnosti 
objašnjenja ovog ajeta. Vjetrovi koji oplođuju mogu se smatrati oplo đivačima biljki pomoću prenošenja 
polena, ali se može isto tako raditi o slikovitom izrazu koji analogijom evocira ulogu vjetra, što jedan 
oblak koji ne daje kišu, pretvara u oblak koji oslobađa pljusak. 


Na 34. strani Ramić pod moj prijevod i podmeće ko zna čiji, pa umjesto: "Mi smo ti spustili 
Kur'an (postepenim) spuštanjem kaže: kod Mlive čitamo: "Mi smo ti poslali Kur'an." 


Na 70. strani Ramić piše o značenju riječi slijepac u ajetu 1,2, sura Abese. 

Da skratimo: Rječnik Kur'ana od Abdullaha Abasa Nadwija kaže da je ta riječ IMENICA, dok u 
arapsko - ruskom rječniku Baranova imamo oba značenja i imenično 1 pridjevsko. 

Na kraju je sasvim svejedno koji izraz upotrijebili, dobije se isto značenje. I slijepac i slijepi 
imaju istu karakteristiku, a to je da oni ne vide. Ispravan je dakle prijevod slijepac, a ni slijepi nije 
netačno. 

SLIJEPI SLIJEPAC 1 NESLIJEPI SLIJEPAC izgleda mogu postojati jedino kod Ramića. 


Na strani 76. Ramić po ko zna koji put zaludno pokušava eliminisati Svetog duha iz Kur'ana. To je jalov 
posao. Već sam o ovome pisao u svojoj knjizi "101 neispravnost u prijevodima Kur'ana." Evo tog teksta: 
"Tenezzelul-melaiketu wer-ruhu fiha biizni rabbihim min kulli emr." Riječ "Duh"! se u Kur'anu 
pojavljuje na više mjesta sa različitim značenjima u različitim kontekstima. Izraz ruh (Duh) u Kur'anu se 
često koristi u smislu Božije objave, inspiracije. Tako imamo: Duh naredbe £z Duhom ojačani: (16:2, 
17:85,40:15,42:52). Duh Sveti će Duh pouzdani: (2:87, 2:253,5:110, 16:102, Duh Sveti) 1 26:193, Duh 


pouzdani. Duh koji je pomagao poslanike: (2:87, 2:253, 58:22). Duh koji se pominje paralelno uz 
meleke: (70:4, 78:38, 97:4). Duh kao Isa: (4:171). Duh koji je udahnut: (15:29,21:91,32:9, 38:72, 
66:12). Materijalizacija Duha: (19:17). Ovdje se radi o meleku poslanom Merjemi u liku pravog čovjeka. 
Duh kao medij koji prenosi i izvršava naredbu Allahovu: (16:2, 17:85,40:15,42:52, 58:22). 

U svojoj knjizi "Obzorja arapsko-islamske književnosti", Jusuf Ramić, vezano za Svetog Duha, 
kaže slijedeće: "Sintagmu Ruhu-l-Kudus pogrešno je prevoditi sa Sveti Duh, jer je izraz "sveti" stran 
islamu 1 nije uobičajen u Kur'anu časnom. Sa ovim izrazom Kur'an ne operira. To je kršćanski izraz. 
Otud je u nekim našim prijevodima Kur'ana pogrešno preveden ajet u kome stoji: We nahnu nusebbihu 
bi hamdike we nukaddisu leke (El-Bekare, 30) kao npr. kod Huseina Đoze ili npr. Mustafe Mlive, jer 
"kudsun" ovdje ima značenje riječi "tuhrun" (čistoća)." 

Kur'an, nasuprot Ramićevom iskazu, itekako operira sa izrazom "Duh Sveti" u ajetima 2:87,2:253, ee 
5:110,16:102, tako da on nije ni stran, niti neuobičajen u Kur'anu. Ako ga već imamo u Kur'anu, ne 
možemo pobjeći od njega, makar to željeli. To očito nije samo kršćanski izraz, a problem pojedinaca je 

što to ne mogu valjano protumačiti. Kudsun nema značenje tuhrun, jer da je tako, Allah bi naravno tako i 
objavio. Ako se želi eliminisati Duh, zato što je kako kaže Ramić "kršćanski", onda bi se morao 

eliminisati 1 Isus - što je naravno apsurdno, jer i on figuriše u Kur'anu. Vratimo se ajetu iz naslova (97:4). 
Odmah je uočljivo da su prevodioci riječ "duh" preveli kao Džibril. U tefsirima stoji da riječi "ruh = 

duh" označava meleka Džibrila. Ali, to već nije prijevod — to je tefsir ajeta! To naravno, nikome ne daje 

za pravo da u Allahov govor umjesto riječi "duh" stavi riječ "Džibril." 

Zar misle da Allah ne zna šta je objavio? Da je On, slavljeno neka je ime Njegovo, htio da u ajetu 
figuriše "Džibril" On bi to tako i objavio, ALI NIJE! Ajet bi u tom slučaju glasio: "Tenezzelul-mela'iketu 
we Džibrilu..." Dakle u Kur'anu stoji riječ "duh." Džibrila se ne može na silu "ugurati" u ajet, ali se ruh 
može odnositi na Džibrila i tumačiti Džibrilom. Stoga bi prijevod ajeta "Tenezzelul-melaiketu wer-ruhu 
fiha bizni rabbihim min kulli emr", trebao glasiti: "Spuštaju se meleci i Duh u njoj s dozvolom 
Gospodara svog, po svakoj naredbi." 


Na strani 86. Ramić raspravlja o značenju sintagme NUZURI. 

Prema Rječniku Kur'ana od Abdullaha Abbasa Nadwija NUZURI znači opomene moje, stim što 
je J na kraju riječi OTPALO. 

Slično je i sa sintagmom KITABIJEH za koju ovaj Rječnik kaže da znači MOJA KNJIGA s 
napomenom da je završno H samo tu radi rime. 

Isto vrijedi i za HISABIJEH. 

Čini se da je Ramić u svatri slučaja pogrešno zagrizao. Trebalo je ipak konsultovati literaturu ili 
gramatike o ovome, a ne srljati pred rudu. 


Na 87. strani Ramić uveliko raspreda o značenju ove sintagme u smislu: jedni kažu ovako, drugi kažu 
onako, treći tako, prelijevajući iz šupljeg u prazno. Uskoro ćete moći čitati moj rad na temu AJETI SA 
ZAKLETVAMA SA NEGACIJOM ! 

Predmet ovoga rada su ajeti Kur'ana koji sadrže zakletve kojima prethodi negacija 'Va " ili 'fela.' 
Ti ajeti su: (56:751; (69:381; (70:401; (75:011; (75:021; (81:151; (84:161; (90:011. 


3, 


Zanimljivo je da ajete u kojima stoje ovakve zakletve većina prevodilaca Kur'ana u svijetu nije u 
cijelosti pravela, odnosno ove negacije ispred zakletvi su ostale neprevdene. Nisu u potpunosti jasni 


ovakvi postupci prevodilaca. Moguća su dva zaključka, prvo da nisu mogli razumjeti tako prevedene 
ajete, pa su smatrali da su negacije koje stoje ispred ovakvih zakletvi ekstra riječi koje su tu tek tako i da 
nemaju svrhovito značenje. 


Drugo, tefsiri se baš mnogo ne osvrću na ovu materiju, tako da su prevodioci teško mogli naći 
snažan oslonac koji bi ih ohrabrio da u cijelosti prevedu originalni kur'anski tekst. Nejčešće su tako 
negacije jednostavno preskočene, a prijevodi ajeta ustvari počinju sa ostatkom kur 'anskog teksta. 


Međutim, kako je znano, u Kur'anu ništa nije slučajno, svako slovo, svaka riječ, svaki rečenični 
sklop, ima jak razlog što stoji baš tu gdje stoji, sve sa znanjem i objavom Sveznajućeg. 


Prvi dio je negacija LA ili FELA (ne! ili pa ne!), drugi dio je objekat zakletve ili ono čime 4) 
Allah zaklinje (mugsam bihi), a treći dio je komplement zakletve ili ono na što se Allah zaklinje 
(mugsam alayhi). 


Svaka ta negacija daje odgovor na nešto ili je rješenje za neko pitanje. Nema dakle beznačajnih 
riječi u Kur'anu. 


Na strani 149. Ramić obrađuje izraz LA TEKUM koji znači NE STANI. 

Radi se o ajetu 9:108 gdje Allah naređuje Poslaniku da nikad ne stane u džamiji koju su napravili 
licemjeri. Ovdje se praktički nema šta dodati, jer je sve poznato. Ramić je svjesan toga da riječi znače 
NE STANI, što je vidljivo iz njegovog teksta. Međutim Ramićeva želja je da se ovdje umjesto ovoga 
podmetne tefsir NE KLANJAJ. 

On smatra da se ovdje radi o klanjanju pa bi u prijevod umjesto NE STANI stavio NE KLANJAJ. 
Ovo je opet vapaj iz nesvjesti da se mijenja originalni kur'anski tekst. Komentar ili tumačenje se 
nipokoju cijenu ne smije ubacivati u prijevod, jer je to očita podvala Kur'anu. Ponavljam, komentar 
ovog ajeta mogao bi biti da se Poslaniku naređuje da u tu džamiju nikad ne uđe, da u njoj ne stane, ili 
konačno da nikad u njoj ne klanja. 


Što se tiče dvadesetak prijevoda Kur'ana od različitih autora 99% ih je prevelo: NE STANI U 
NJU ... Komentar je suvišan. 


Na strani 159. Ramić tvrdi da riječ MEWT (SMRT) u ajetu 6:122 znači ZABLUDA, a u ajetu 
3:143 da MEWT (SMRT) znači BORBA. Na ovo se samo možemo osmijehnuti. Najveća je poslastica 
kad Ramić objašnjava pa kaže, citiram: "MEWT nekad znači i BORBA (HARB), što potvrđuje primjer 
ajeta 3:143." MEWT ipak nikad NE znači BORBA (HARB), niti ZABLUDA jer su dvije riječi sa 
potpuno različitim značenjima u ajetu, ali Ramić ipak želi HARB nabaciti na MEWT. Ovdje se vidi da 
on ne razlučuje stvari, ali kako je tako je. Ovdje se nećemo pozivati na Rječnik Kur'ana, jer nema 
potrebe. 


Slična je situacija na str 162. gdje Ramić tvrdi da riječ ZULM može značiti SERIKA (KRAĐA). 
U ajetu 5:38 govori se da se odsijeku ruke kradljivcima. Za slijedeći ajet 5:39 veli: "Pa ko se pokaje 
nakon ZULUMA svog i popravi - pa uistinu, Allah će mu oprostiti." 


Na osnovu iskaza iz citiranog ajeta Ramić izvodi zaključak da riječ ZULUM ovdje ne znači 
ZULUM, nego KRAĐA. ZULUM nikada ne znači KRAĐA. 


O 


I ovdje je Ramić podmetnuo nečiji tuđi prijevod umjesto mog obrazlažući svoje tvrdnje. U nastavku 
ćemo raskrinkati ovu podvalu 1 razbiti je u parmaparčad! 


U) Tekst podvaljenog prijevoda glasi: "Onima koji post (ne) podnose - otkup je da jednog a 


siromaha nahrane." Moj prijevod, koji je precizan prijevod Kur'ana pak glasi: "A koji ga jedva 
podnose, fidja je hranjenje siromaha." 

ži Ramić kaže: "Mlivo je jedini naš prevodilac koji je česticu LA u prijevodu ispustio. Radi 
informacije, ne postoji ovdje nikakva česticaLA, Ramić ili je slijep ili ima nečasne namjere. Evo 
originalnog teksta ajeta pa vidite sami: WE ALE L-LEZINE JUTIOUNEHU FIDJETUN TAAMU 
MISKIN. 

3. Ključna riječ ovdje je JUTIOUNE i ona prema Rječniku Kur'ana znači: ONI MOGU 
PODNIJETI, ONI TO MOGU UČINITI. Dakle, značenje je afirmativno, a ne negirajuće. ETAOA 
ITAOATUN = biti u stanju nešto uraditi, moći nešto. Dalje u Rječniku Kur'ana kaže: ITAOATUN 
označava ono što je moguće uraditi ali sa grajnjom poteškoćom - krajnje što neko može uraditi s 
teškoćom, problemom ili neprijatnošću." Izvor: Abdul Majid Daryabadi, Holy Ouran with translation 
and commentary, Karachi, 1971; William Edward Lane, Arabic English Lexicon, London, 1963 - 95. 
Dakle, prijevodi koji u sebi sadrže česticu negacije LA nisu tačni, a Ramićeve tvrdnje 
neutemeljene! 

Gotovo svi od dvadesetak prijevoda koje imam na raspolaganju nemaju negacijsku česticu LA, što 
dovoljno govori o Ramićevom rezonovanju. 


Na strani 210, govoreći o prekršaju zakletve, Ramić veli: "Za razliku od Durakovića Mlivo je uočio da 
nešto nije u redu s prijevodom, pa je u napomenama pojasnio da se radi o prekršaju zakletve." 

Ovakva tvrdnja mora se odbaciti. 

NIJE TAČNO DA S PRIJEVODOM NEŠTO NIJE U REDU! 

Prijevod je tačan, ali je potreban komentar da bi se ajet razumio, za onog ko ne razumije od prve, 
što sam ja u fusnoti svog prijevoda i uradio. 

U dvadesetak drugih prijevoda ista je situacija! 


Na strani 234. Ramić za ajet 71:11 (Jursilu s-semae alejkum midraren) kaže da ima smisao "On ćek 
vama slati kišu obilatu." Pogledajte Ramić ovaj SVOJ smisao, želi da ubaci kao prijevod. 

Kiša (METAR) seu ajetu ne spominje, nego NEBO (SEMA). Originalni prijevod mnogo više 
govori od smisla koji nudi Ramić, a pravi prijevod glasi: POSLAĆE NA VAS NEBO LIJUĆE. 

Što se tiče drugih prijevoda neki su preveli kur'anski tekst kako treba, dok su mnogi drugi 
upotrijebili tefsir, što je naravno greška. 


U svom zadrtom negiranju pojedinih kur'anskih stavaka Ramić za ajet 12:36 kaže: "Mlivo je 
preveo: Uistinu ja sam vidio da cijedim vino, a vino se ne cijedi već grožđe." 
Profesor koji je u penziju otišao baveći se tefsirom ni manje ni više tvrdi da nije cijeđeno vino nego 
grožđe! 


Allah u ajetu 12:36 kaže da je cijeđeno VINO (hamr) 


iako se za 
grožđe koristi drugi termin u Kur'anu? 


Kad jedan profesor per force čini nasilje nad Svetim tekstom, onda to više nije Ramićeva 9 
rabulistika, to je crveni signal za uzbunu! Ramićevo tumačenje ajeta o cijeđenju grožđa je biblijsko 
tumačenje. A kako je poznato, mnogi biblijski izvještaji su nepouzdani pa ih Kur'an koriguje. U Bibliji 
čitamo: Josip tumači sne faraonovih slugu, Post 40. 

21. Kako sam u ruci držao faraonov pehar, uzmem grožđa, istiještim ga u faraonov pehar, a onda stavim 
pehar u faraonovu ruku." 

Što se pak tiče cijeđenja vina, postupak filtracije ima dugu povijest. Primjenjivali su ga 
Sumerci, Egipćani, Grci i Rimljani propuštanjem vina kroz platnene vreće. Još se u našem stoljeću 
primjenjivao holandski filter koji radi na istom principu. Danas postoje četiri vrste sprava za 
cijeđenje. 

Zašto je ovdje Ramić dao prednost Bibliji nad Kuranom, to samo on zna! 


Na strani 236. Ramić navodi primjer prijevoda 'T ne bacajte se rukama svojim u propast 2:192, 
Tad smo te vratili majci tvojoj, da ohladi oko svoje i ne tuguje." 


Šta reći na ovo? Ramić je gore naveo tačne prijevode kuranskog teksta, no on bi htio neki svoj prijevod. 

1. Tako je fraza "I ne bacajte se rukama svojim u propast" posve uobičajena i posve razumljiva 
svakome, pa nema potrebe izbjegavati njen tačan prenos sa arapskog. 

U Zato jedi 1 pij, 1 ohladi oko! (19:26) Tad smo te vratili majci tvojoj da ohladi oko svoje 1 ne 
tuguje. (20:40). 

U fusnoti vezanoj za ovaj ajet u mom III izdanju stoji: "Ohladi oko" je idiom za "oraspoloži se", 
pri čemu ne treba izgubiti iz vida doslovno značenje. Ona je morala rashladiti oči vodom (vjerovatno oči 
pune suza) - umiti se i oraspoložiti se time što joj je dijete vraćeno. 

Zar doslovan prijevod više ne govori o stanju majke 1 njenim jadima, njenom licu i očima, nego 
onaj bezlični i bezosječajni koji nudi Ramić? 


Na strani 238. 1 239. Ramić navodi primjer prijevoda nekoliko ajeta gdje sugeriše da ne treba 
prevesti tekst Kur'ana kakav jest, nego KAKAV NIJE. On kaže: "... Mlivo i na ovim mjestima 
karakteristične imenice koristi u jednini s kojom zamagljuje pravi smisao. To se sasvim uvjerljivo vidin a 
istim primjerima: I ona je plovila s njima na talasu kao brda...; Oni su neprijatelj, pa ih se pripazi; 
Gospodaru moj! Uistinu meni je kost oslabila; I po zvijezdi se oni vode; Zatim vas izvodi kao dojenče." 

Ono što nudi Ramić ne zamagljuje smisao, ali to više nije Kur'an. 


Čini se da ovdje Ramić nije razumio Kur'an. Pravi smisao se otkriva tek prevođenjem izvornika. 
Ako se u ajetu kaže: 
1./ ona je plovila s njima na talasu kao brda ... ovo valja razumjeti (obzirom da se radi o 
najvećem potopu u povijesti), da je talas imao bre\uljastu konfiguraciju sa izbočinama i udolinama, što je 
sasvim razumljivo za POTOP, 
PJI Oni su neprijatelj, pa ih se pripazi ... Često se ova fraza koristi u bosanskom jeziku. Npr: Ko 
nam je najveći neprijetelj? - Kinezi! Ili - Najveći neprijatelj su mi oni iz Islamske zajednice ... itd, itd.... 
zato bi trebala biti razumljiva Ramiću, pa bi mu 1 ajet trebao biti razumljiv. 
Slično je i sa kosti i sa dojenčetom, svako bude izveden kao dojenče. 
I po zvijezdi se oni vode ... Zar upravo JEDNA zvijezda (SJEVERNJAČA) ne služi za 9 


navigaciju moreplovaca i orijentaciju onih na kopnu? Čak i u artiljeriji! Ali to je Ramiću strano. 
Golo oko može vidjeti 6000 - 7000 zvijezda na cijelom noćnom nebu. Ne služe sve za orijentaciju. 
Većina svijeta ne zna nabrojati nijednu zvijezdu. Cak ne znaju da je Sunce zvijezda. 


Na strani 252. Ramić navodi primjer prijevoda ajeta 23:99 gdje sugeriše da ne treba prevesti tekst 

Kur'ana kakav jest, nego drugačiji. 
On veli da kur'ansko POVRATITE ME, treba prevesti kao POVRATI ME! 
U trećem izdanju mog prijevoda Kur'ana, u fusnoti, o ovome stoji: 
"Eraz irdži 'uni" (povratite me) je izvorno u množini, za razliku od oblika jednine irdži 'ni (povrati me). 
Lraz se može razumjeti kao: 

obraćanje melecima nakon obraćanja Allahu "Moj Gospodaru", 

množina poštovanja, iako ovaj oblik obraćanja nije uobičajen u Kur 'anu, 

oblik koji naročito naglašava jedninu. " 


Dakle, tačan prijevod je "Povratite me!" A zašto je to tako, to može biti predmet komentara! 

Ovo bi Ramić trebao da razumije, ali nije! Čovjek koji će biti bačen u Džehannem kaže: "Gospodaru 
moj, povratite me!" Ko išta zna, zna da sve radnje izvršavaju meleci: vuku ljude na licima, guraju ih u 
vatru, itd., a Allah naređuje. Nevoljnik se dakle obraća Allahu, ne bi li meleci dobili naredbu da ga 
povrate. 

Za razumijevanje ovog ajeta ne treba biti profesor, mufesir, doktor. Ovo razumije i obična domačica. 
Dakle potrebno je samo zrnce rezona. 


Na starni 246. Ramić za prijevod ajeta 6:138 koji glasi "I leđa nekih životinja su zabranjena" i 
veli da su SVI prevodioci preveli: "A zabranjenio je jahati neke životinje", međutim ispravan prijevod je 
baš moj prijevod ".. 1 stoka čija su leđa zabranjena", pa je ovo očita podvala što se mog prijevoda tiče! 


Na strani 252. Ramić navodi primjer prijevoda ajeta Ed-Duhan, 49: INNEKE ENTE L-AZIZU L- 
KERIM. Moj prijevod: "Uistinu, ti, ti si moćni, plemeniti!" 


Opet se radi o pokušaju krivotvorenja Allahovih riječi. JE LI OVO MOGUĆE? Jeli ovo poliopsija ili 
razroka fantazmagorija Ramića? 

Šta nakon ovoga možemo od Ramića očekivati 
riječima! On opet vodi u zabludu svoje studente udaljavajući ih od Objave. 

Ovakav stav pokazuje da on ove pasaže iz Kur'ana nije ni razumio niti doživio. 

Evo zašto: Allah se ovdje obraća džehennemlijama grješnicima koji su za sebe mislili samo 
najbolje, a dospjeli su u džehennem. Ramić ne vidi da ovaj ajet sadrži otvorenu ironiju i sarkazam, 
ruganje nevjernicima, u smislu "Eto ti si htio da si moćni, plemeniti, a ipak si u vatri." Pogledajmo š 
kažu strani prevodioci: Ja sam ih pregledao desetak, dalje nisam imao strpljenja. 


Ahmed - Samira 1, 2, 3, Ahmed Ali, Arberry A. J., Ayub Khan Muhammad, Daryabadi , Hilali - Khan, 
Irving T. B., Khalifa Rashad, Literal Translation yes, Muhammad Ali, Palmer E. H., Pickthall M. 
Marmaduke, Oaribullah, Rodwell J. M., Sale George, Sarwar Muhammad, Shabbir Ahmed, Shakir 
Mohammad Habib, Sher Ali, Yusuf Ali Abdullah, Zafrullah M. Khan, Zafar Ansari, Muhammad Asad, 
Zohurul Hogue. 


Idite u rat lahki ili teški. Ramić predlaže "slabi ili jaki." Tewba:41. Str. 256. 
Stiče se dojam da se Ramić raspisao o prevodu ovog ajeta samo da bi nešto napisao. Pošto-poto želi 
komentar ajeta podmetnuti za prijevod, što ne ide. Tako on veli da Mlivo 1 Duraković nisu vodili računa 
o povijesnom kontekstu, sam sebe ubacuje u kontradikciju pa na slijedećoj strani kaže da nisu pridali 
pažnju realnom kontekstu, odnosno realijama mjesta i vremena. 

Tamam posla. Što se mene tiče ja sam prevodio tekst Kur'ana, a ne istoriju Arapa od Filipa Hitija! 
Sem toga Ramić nije pogledao moj prijevod i komentar analiziranog ajeta u trećem izdanju. 


Treba li tu naredbu slušati? Ramić predlaže NE. Kur'an (5:6) Na strani 268. i 269. Ramić navodi 
primjer ajeta o abdestu i sugerira svoj prijevod koji nema veze sa objavljenim tekstom. Međutim, ovo je 
jedan od ajeta (5:6) koji je toliko jednostavan 1 jasan da je svaki komentar suvišan. Sugerisati bilo kakav 
prijevod mimo objavljenog teksta je doista degutantno. Dakle, da li je tačno prevesti da se ruke peru do 
lakata ili do IZA lakata, a noge DO članaka ili do IZA članaka. Ovo IZA onda otvara mogućnost da se 
ruke pero do RAMENA, a noge do KOLJENA, kako bi htio Ramić! 


Ni jedan ozbiljan i pribran prevodilac neće sebi dopustiti luksuz izvrtanja Allahovih riječi, dakle 
ako u Kur'anu stoji DO, onda je to DO. Ne DO IZA. Navođenje kojekakvih mišljenja arapskih filologa, 
sahih hadisa i slično, ovdje po automatizmu nema značaja i pada u vodu. Allahova riječ je gornja! Ne 
može se nasilje vršiti nad Svetim tekstom. 

Da budemo jasni, Ramićevi stavovi ovdje se samo mogu biti tefsirski. 


Ako ovo nije dovoljno, evo, sami pogledajta na datim linkovima kako je dvadesetak prevodilaca - 
muslimana i nemuslimana prevelo ajet 5:6. A sigurno su ovaj problem dobro odvagali prije nego što su 
fiksirali svoj prijevod. 


Ahmed - Samira 1, 2, 3, Ahmed Ali, Arberry A. J., Ayub Khan Muhammad, Daryabadi , Hilali - Khan, 
Irving T. B., Khalifa Rashad, Literal Translation yes, Muhammad Ali, Palmer E. H., Pickthall M. 
Marmaduke, Oaribullah, Rodwell J. M., Sale George, Sarwar Muhammad, Shabbir Ahmed, Shakir 
Mohammad Habib, Sher Ali, Yusuf Ali Abdullah, Zafrullah M. Khan, Zafar Ansari, Muhammad Asad, 
Zohurul Hogue. Rezultati su poražavajući za Ramića. Samo jedan od prevodilaca sa muslimanskim 
imenom je u prvom dijelu ajeta uključio DO IZA. Kur'an je Kur'an, tefsir je samo tefsir. 


Šta je sa rječničkim značenjima prijedloga ILA? Svi rječnici koje posjedujem daju vrlo precizan 
odgovor: 


U recenziji Ramićeve knjige Kico napisa slijedeće: 


"Na putu postizanja otprilike istoga(1) u prevodilačkom radu, u slučaju jednoga savremanog prevodioca(2), ni 
poznavanje jezika izvora nije bilo uvjet, jer je dobar prijevod (3) uspio ostvariti iako nikad nije prošao nikakvu 
nastavu arapskog jezika(4). To što je dobar prijevod Kurana(5) uradio zahvaljujući samo vještom korištenju 
pogodnosti računara(6), manja je zagonetka(7) nego tvrdnja koju je iznio u impresumu da je prijevod uradio 
neposredno s arapskog jezika. (8) 


Faksimil teksta iz Kicine recenzije 


mm Tvrdnja prof. Kice da su svi naši prijevodi "otprilike isti" pokazuje da ili profesor nema uvida u prijevode ili se 
komparacijom prevoda nije bavio, ili mu je materija izvan domašaja. Jer da jest, zasigurno bi zapazio da među njima postoje 
značajne razlike, ako ne i drastične. Ali to je njegov problem. 

Pod "jednim savremanim prevodiocem" je očita aluzija, a vješto izbjegnuto navođenje imena Mustafe M live. 

Profesor priznaje da je M livin prijevod dobar, i to dva puta ponavlja u dvije susjedne rečenice. 

M eđutim, ovdje se javlja noćna mora profesora Kice i ljudi sličnog mentaliteta. Oni odmah osjete opasnost, dobiju 
nelagodu, izaspu se, imaju problem sa sobom, ako neko uđe, kako kažu oni "u njihovu teritoriju." Uobičajeni izrazitakvih su: 
Šta Mlivo ovdje traži, on je mašinac, neka se bavi šarafima, ili kako me je jedan "alim" svojevremeno upitao "a gdje si ti 
završio arapski, ja sam u Bagdadu sa devetkom." Odgovorio sam mu: "Ja sam vunderkind." Takvi trebaju znati da Kur'an nije 
isključivo objavljen njima, već jednako i čobanu i doktoru i profesoru. Što se jezika pak tiče i sličnih sposobnosti, ovakvi 
sigurno znaju iz vlastitog iskustva da neki ljudi sa malo truda postižu ono zašto su drugima potrebni semestri. 

Profesorova tvrdnja da je "dobar prijevod uspio ostvariti iako nikad nije prošao nikakvu nastavu arapskog jezika" je trač 
pokupljen sa bugojanskih ulica i sarajavskih ublehaša koji su širili takve dezinformacije. Takvima očito nije bitan kvalitet 

M prijevoda, oni ga žele apriori oblatiti. 


Profesor želi da uvjeri sam sebe da je "dobar prijevod Kurana uradio zahvaljujući samo vještom korištenju pogodnosti 

računara", što je smiješno; znati raditi sa računarom ne garantuje ništa. Da biste bilo što uradili u nekoj oblasti na računaru, 
morate poznavati tu oblast. 

(6) i(7) Iako tvrdi da je prijevod urađen "samo vještim korištenjem pogodnosti računara", ipak je to zagonetka za Kicu, ali 
mala, dok je 


(8) "tvrdnja da je prijevod uradio neposredno s arapskog jezika" za Kicu VELIKA zagonetka. 


Nema tu nikakve zagonetke: Prijevodje urađen DIREKTNO SA ARAPSKOG ORIGINALA, bilo to nekome 
prihvatljivo ili ne, drago ili krivo... Oni koji znaju se raduju i zadovoljni su. Svaka riječje odvagana i pretresena ko 
zna koliko puta u toku 20 godina koliko je ovaj prijevod brušen ... za prvo izdanje 1994., drugo izdanje 1995. i treće 


izdanje 2004. MOŽA But ČGtVHKO; INŠGAILak! 


A Allah je najbolji znalac! 


